CELEX: 32007R0631
Language: hr
Date: 2007-06-07 00:00:00
Title: Uredba Vijeća (EZ) br. 631/2007 od 7. lipnja 2007. o izmjeni Uredbe (EZ) br. 147/2003 o određenim mjerama ograničavanja u odnosu na Somaliju

18/Sv. 013
            
            
               HR
            
            
               Službeni list Europske unije
            
            
               96
            
         32007R0631
   
               L 146/1
            
            
               SLUŽBENI LIST EUROPSKE UNIJE
            
            
               07.06.2007.
            
         
      UREDBA VIJEĆA (EZ) br. 631/2007
   od 7. lipnja 2007.
   o izmjeni Uredbe (EZ) br. 147/2003 o određenim mjerama ograničavanja u odnosu na Somaliju
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 60. i 301.,
   uzimajući u obzir Zajedničko stajalište Vijeća 2007/391/ZVSP od 7. lipnja 2007. o izmjeni Zajedničkog stajališta 2002/960/ZVSP o mjerama ograničavanja protiv Somalije (1),
   uzimajući u obzir prijedlog Komisije,
   budući da:
   
               (1)
            
            
               Zajedničkim stajalištem 2002/960/ZVSP predviđa se embargo na izvoz oružja, streljiva i vojne opreme u Somaliju te se zabranjuje pružanje tehničkih savjeta, pružanje financijske i druge pomoći te obuke u vezi s vojnim aktivnostima u Somaliji. Zabrana pružanja tehničke i financijske pomoći u vezi s vojnim aktivnostima provedena Uredbom (EZ) br. 147/2003 (2).
            
         
               (2)
            
            
               Vijeće sigurnosti Ujedinjenih naroda donijelo je 20. veljače 2007. Rezoluciju 1744 (2007.) (dalje u tekstu: UNSCR 1744 (2007.)) kojom se, inter alia, uvode dodatne iznimke od tih mjera ograničavanja za nabavu oružja i vojne opreme, pružanje tehničke obuke i pomoći te povezanog financiranja i financijske pomoći iz stavka 4. UNSCR-a 1744 (2007.), namijenjenima isključivo kao pomoć misiji Afričke unije u Somaliji („AMISOM”) ili za korištenje od strane te misije, kao i za nabavu oružja i vojne opreme te izravno ili neizravno davanje tehničkih savjeta namijenjenih isključivo kao pomoć razvoju institucija sigurnosnog sektora u Somaliji u skladu s političkim procesom predviđenim u Prijelaznoj saveznoj povelji Somalije kako je navedeno u stavcima 1., 2. i 3. UNSCR-a 1744 (2007.).
            
         
               (3)
            
            
               Zajedničkim stajalištem 2007/391/ZVSP izmijenjeno je Zajedničko stajalište 2002/960/ZVSP kako bi se iznimke od mjera ograničavanja uskladile s UNSCR-om 1744 (2007.). Uredbu (EZ) br. 147/2003 trebalo bi na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EZ) br. 147/2003 mijenja se kako slijedi:
   
               1.
            
            
               Umeće se sljedeći članak 2.a:
               „Članak 2.a
               Odstupajući od članka 1., nadležno tijelo, kako je navedeno na internetskim stranicama iz Priloga, u državi članici u kojoj pružatelj usluge ima poslovni nastan može, pod uvjetima koje smatra primjerenim, odobriti:
               
                           (a)
                        
                        
                           osiguranje financiranja, financijske pomoći, tehničkog savjeta, pomoći ili osposobljavanja u vezi s vojnim aktivnostima ako je utvrdilo da su takvo financiranje, savjeti, pomoć ili osposobljavanje namijenjeni isključivo kao pomoć ili za korištenje od strane misije AMISOM na koju se upućuje u stavku 4. Rezolucije Vijeća sigurnosti Ujedinjenih naroda 1744 (2007.);
                        
                     
                           (b)
                        
                        
                           pružanje tehničkih savjeta, pomoći ili osposobljavanja u vezi s vojnim aktivnostima ako su ispunjeni sljedeći uvjeti:
                           
                                       i.
                                    
                                    
                                       predmetno nadležno tijelo utvrdilo je da se takvi savjeti, pomoć ili osposobljavanje namijenjeni isključivo kao pomoć razvoju institucija sigurnosnog sektora u skladu s političkim procesom iz stavaka 1., 2. i 3. Rezolucije 1744 (2007.); i
                                    
                                 
                                       ii.
                                    
                                    
                                       predmetna država članica obavijestila je Odbor osnovan na temelju stavka 11. Rezolucije 751 (1992.) Vijeća sigurnosti Ujedinjenih naroda o odluci da je namjena takvih savjeta, pomoći ili obuka isključivo pomoć razvoju institucija sigurnosnog sektora u skladu s političkim procesom iz stavaka 1., 2. i 3. rezolucije 1744 (2007) te o namjeri svojeg nadležnog tijela da izda odobrenje, a Odbor se u roku od pet radnih dana od obavijesti tome nije suprotstavio.”
                                    
                                 
                     
         
               2.
            
            
               Umeće se sljedeći članak 6.a:
               „Članak 6.a
               Komisija mijenja Prilog na temelju informacija koje joj dostave države članice.”
            
         
               3.
            
            
               Umeće se sljedeći članak 7.a:
               „Članak 7.a
               1.   Države članice određuju nadležna tijela iz ove Uredbe i navode ih na ili putem internetskih stranica iz Priloga.
               2.   Države članice nakon stupanja na snagu ove Uredbe bez odlaganja obavješćuju Komisiju o svojim nadležnim tijelima, kao i o svakoj naknadnoj izmjeni.”
            
         
               4.
            
            
               Tekst iz Priloga ovoj Uredbi dodaje se kao Prilog.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 7. lipnja 2007.
      
         
            Za Vijeće
         
         
            Predsjednik
         
         M. GLOS
         
      
   
   
      (1)  SL L 146, 8.6.2007., str. 23.
   
      (2)  SL L 24, 29.1.2003., str. 2.
   PRILOG
   
      
         „PRILOG
         
            Internetske stranice za podatke o nadležnim tijelima iz članaka 2.a i 7.a ove Uredbe te adresa za slanje obavijesti Europskoj komisiji
         
         BELGIJA
         http://www.diplomatie.be/eusanctions
         BUGARSKA
         http://www.mfa.government.bg
         ČEŠKA REPUBLIKA
         http://www.mfcr.cz/mezinarodnisankce
         DANSKA
         http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
         NJEMAČKA
         http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
         ESTONIJA
         http://www.vm.ee/est/kat_622/
         GRČKA
         http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
         ŠPANJOLSKA
         http://www.mae.es/es/MenuPpal/Asuntos/Sanciones+Internacionales
         FRANCUSKA
         http://www.diplomatie.gouv.fr/autorites-sanctions/
         IRSKA
         http://www.dfa.ie/un_eu_restrictive_measures_ireland/competent_authorities
         ITALIJA
         http://www.esteri.it/UE/deroghe.html
         CIPAR
         http://www.mfa.gov.cy/sanctions
         LATVIJA
         http://www.mfa.gov.lv/en/security/4539
         LITVA
         http://www.urm.lt
         LUKSEMBURG
         http://www.mae.lu/sanctions
         MAĐARSKA
         http://www.kulugyminiszterium.hu/kum/hu/bal/nemzetkozi_szankciok.htm
         MALTA
         http://www.doi.gov.mt/EN/bodies/boards/sanctions_monitoring.asp
         NIZOZEMSKA
         http://www.minbuza.nl/sancties
         AUSTRIJA
         http://www.bmeia.gv.at/view.php3?f_id=12750&LNG=en&version=
         POLJSKA
         http://www.msz.gov.pl
         PORTUGAL
         http://www.min-nestrangeiros.pt
         RUMUNJSKA
         http://www.mae.ro/index.php?unde=doc&id=32311&idlnk=1&cat=3
         SLOVENIJA
         http://www.mzz.gov.si/si/zunanja_politika/mednarodna_varnost/omejevalni_ukrepi/
         SLOVAČKA
         http://www.foreign.gov.sk
         FINSKA
         http://formin.finland.fi/kvyhteistyo/pakotteet
         ŠVEDSKA
         http://www.ud.se/sanktioner
         UJEDINJENA KRALJEVINA
         http://www.fco.gov.uk/competentauthorities
         Adresa za slanje obavijesti Europskoj komisiji:
         
                     European Commission
                  
               
                     DG External Relations
                  
               
                     Directorate A. Crisis Platform and Policy Coordination in ZVSP
                  
               
                     Unit A2. Crisis Management and Conflict Prevention
                  
               
                     CHAR 12/106
                  
               
                     B-1049 Bruxelles/Brussel (Belgium)
                  
               
                     Elektronička adresa: relex-sanctions@ec.europa.eu
                  
               
                     Tel.: +(32 2) 295 55 85, 299 11 76
                  
               
                     Telefaks: +(32 2) 299 08 73”